**คู่มือโครงการส่งเสริมการเกษตร ประจำปีงบประมาณ พ.ศ. 2564**

**โครงการ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**กิจกรรม การพัฒนาศูนย์เครือข่าย ( ศูนย์จัดการศัตรูพืชชุมชน (ศจช.) )**

**1. หลักการและเหตุผล**

จากนโยบายคณะรักษาความสงบแห่งชาติ (คสช.) และรัฐบาล ได้ให้ความสำคัญกับการเพิ่ม ประสิทธิภาพการผลิตสินค้าเกษตรโดยเน้นให้มีศูนย์เรียนรู้ด้านการเกษตรในชุมชนเพื่อให้เป็นจุดถ่ายทอด ความรู้ด้านการเกษตรของชุมชนและเป็นที่ให้บริการข้อมูลข่าวสารและบริการด้านการเกษตรประกอบกับใน สภาวะปัจจุบันสถานการณ์การผลิตสินค้าเกษตรของเกษตรกรมีปัญหาในเรื่องต้นทุนการผลิตที่ค่อนข้างสูง ปัญหาโรค แมลง และพื้นดิน ขาดความอุดมสมบูรณ์ ทำให้ผลผลิตที่ได้มีปริมาณน้อย และมีคุณภาพต่ำเกษตรกรส่วนใหญ่จึงประสบกับปัญหาการขาดทุน เกิดหนี้สิน และไม่สามารถพึ่งพาตนเองได้

กระทรวงเกษตรและสหกรณ์โดยกรมส่งเสริมการเกษตรจึงได้จัดตั้งศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ขึ้นเพื่อให้เป็นแหล่งเรียนรู้ด้านการเกษตรของชุมชนสำหรับ แก้ไขจากปัญหาของ ชุมชนและสามารถตอบสนองความต้องการด้านการเกษตรของชุมชนได้และเป็นเครื่องมือในการส่ง เสริมการเกษตร โดยเน้นการเรียนรู้จากเกษตรกรต้นแบบที่ประสบความสำเร็จในการเพิ่มประสิทธิภาพ การผลิตสินค้าเกษตร ในประเด็นการเพิ่มผลผลิต การลดต้นทุนการผลิตการพัฒนาคุณภาพ และการปรับ เปลี่ยนพฤติกรรม การผลิต ตลอดจนยึดหลักปรัชญาเศรษฐกิจพอเพียงโดยใช้กระบวนการเรียนรู้แบบ มีส่วนร่วมอย่างต่อเนื่องตลอดฤดูกาลผลิต เกษตรกรมีการแลกเปลี่ยนเรียนรู้กับเกษตรกรต้นแบบ ในลักษณะของเกษตรกรสอนเกษตรกร เพื่อให้เกษตรกรที่มาเรียนรู้เกิดความรู้ ความเข้าใจ และเกิดจิตสำนึก

ในการเพิ่มประสิทธิภาพการผลิตสินค้าเกษตรที่มีการใช้ปัจจัยการผลิตได้อย่างเหมาะสม และนำองค์ความรู้ที่ ได้รับจาก ศพก. ไปประยุกต์ใช้เพื่อลดต้นทุนการผลิต เพิ่มปริมาณและคุณภาพของผลผลิต ผลิตสินค้าที่คำนึงถึง สภาพแวดล้อม และมีระบบการผลิตที่พึ่งพาตนเองได้อย่างยั่งยืน รวมทั้งยังเป็นจุดที่ให้บริการข้อมูลข่าวสาร และบริการ ด้านการเกษตรต่างๆ กับเกษตรกรอีกทั้งยังใช้เป็นจุดนัดพบในการพบปะพูดคุยของเจ้าหน้าที่ กับเกษตรกรและเกษตรกรกับเกษตรกรด้วยกันเอง

**2.วัตถุประสงค์**

2.1 เป็นศูนย์กลางในการถ่ายทอดเทคโนโลยีการผลิต การบริหารจัดการ และการตลาดแก่

เกษตรกรรวมทั้งการให้บริการทางการเกษตร และเผยแพร่ข้อมูลข่าวสารในพื้นที่

2.2 เพื่อเป็นกลไกในการบูรณาการการทำงานของหน่วยงานต่างๆ ในการแก้ไขปัญหา

และพัฒนาการเกษตรในพื้นที่

**3. เป้าหมาย/สถานที่ดำเนินการ**

 ดำเนินการในจังหวัดแม่ฮ่องสอน จำนวน 7 อำเภอ ประกอบด้วย

 3.1 ศูนย์จัดการศัตรูพืชชุมชน (ศจช.) อำเภอละ 2 ศูนย์ รวม 14 ศูนย์

**4.** **กิจกรรม และวิธีการดำเนินงาน**

**4.1 ขับเคลื่อนการพัฒนาศูนย์จัดการศัตรูพืชชุมชนและการเชื่อมโยงเครือข่าย**

 1) ประชุมเครือข่ายคณะกรรมการศูนย์จัดการศัตรูพืชชุมชน ระดับจังหวัด

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอจัดเวทีประชุมเครือข่ายคณะกรรมการศูนย์จัดการศัตรูพืชชุมชน ระดับจังหวัด จัดประชุมจำนวน 2 ครั้ง ครั้งละ 20 ราย
โดยมีเป้าหมาย ได้แก่ ประธาน คณะกรรมการ สมาชิกศูนย์จัดการศัตรูพืชชุมชน (ศจช.) ซึ่งเป็นตัวแทน
จากทุกศจช.ๆ ละ 1 รายจากทุกอำเภอ และเจ้าหน้าที่ผู้รับผิดชอบ เป็นต้น โดยกลุ่มเป้าหมายที่เข้าร่วมการประชุมเครือข่ายทั้ง 2 ครั้ง สามารถเป็นกลุ่มเป้าหมายเดิม หรือกลุ่มเป้าหมายใหม่ได้ และในกรณีของจังหวัด
ที่มีหลายอำเภอ สามารถแบ่งเป้าหมายการจัดประชุมเครือข่ายได้ โดยจำนวน และบุคคลเป้าหมาย
สำนักงานเกษตรจังหวัดสามารถปรับเปลี่ยนได้ตามความเหมาะสมในพื้นที่

ทั้งนี้ ขอให้คัดเลือกตัวแทน ศจช.ที่สามารถแลกเปลี่ยนประสบการณ์ วิธีการดำเนินงาน

ด้านการจัดการศัตรูพืช และพร้อมนำแนวทาง และความรู้ที่ได้จากเวทีการประชุมไปถ่ายทอด เผยแพร่สู่สมาชิก ศจช. และเกษตรกรในชุมชนได้ วัตถุประสงค์เพื่อร่วมประชุมหารือ ทบทวน ปรับปรุงแนวทางการพัฒนาและขับเคลื่อนศูนย์จัดการศัตรูพืชชุมชน พร้อมทั้ง แลกเปลี่ยนความรู้ และเชื่อมโยงเครือข่าย
การดำเนินงานด้านการจัดการศัตรูพืชในพื้นที่ และเมื่อดำเนินการเสร็จสิ้นแล้วรายงานผลการประชุมเครือข่ายฯระดับจังหวัดให้สำนักงานส่งเสริมและพัฒนาการเกษตรทราบด้วย

(รายละเอียดและแนวทางการจัดประชุมเครือข่ายฯ กองส่งเสริมการอารักขาพืชและ
จัดการดินปุ๋ยจะดำเนินการแจ้งให้สำนักงานเกษตรจังหวัดทราบต่อไป)

งบประมาณ (จังหวัดดำเนินการ 8,000 บาท) เพื่อเป็นค่าใช้จ่ายสำหรับการจัดประชุม เช่น
ค่าวัสดุ อุปกรณ์ ค่าเอกสารประกอบการประชุม ค่าอาหาร ค่าอาหารว่างและเครื่องดื่ม ค่าเบี้ยเลี้ยง ค่าพาหนะ
และค่าใช้จ่ายอื่น ๆ ที่เกี่ยวข้องกับการดำเนินการจัดการประชุม

2) ประกวดศูนย์จัดการศัตรูพืชชุมชน

สำนักงานเกษตรจังหวัด ดำเนินการแต่งตั้งคณะกรรมการการคัดเลือก ศจช.ดีเด่นระดับจังหวัด และดำเนินการคัดเลือกศูนย์จัดการศัตรูพืชชุมชนที่มีผลสำเร็จในการดำเนินงาน จังหวัดละ 1 ศจช.
โดยใช้หลักเกณฑ์การคัดเลือกศูนย์จัดการศัตรูพืชชุมชนดีเด่น ตามที่กองส่งเสริมการอารักขาพืชและจัดการดินปุ๋ยกำหนดประกอบการพิจารณา พร้อมรายงานผลการคัดเลือกให้สำนักงานส่งเสริมและพัฒนาการเกษตร
และกรมส่งเสริมการเกษตรทราบเมื่อดำเนินการเสร็จสิ้นแล้ว

งบประมาณ (จังหวัดดำเนินการ 7,000 บาท) เพื่อเป็นค่าใช้จ่ายในการดำเนินการประกวด
เช่น ค่าเบี้ยเลี้ยง ค่าพาหนะ ค่าใช้จ่ายในการจัดเวทีประกวด ค่าวัสดุ อุปกรณ์ ค่าเอกสาร ค่าจัดทำโล่รางวัล
ใบประกาศเกียรติคุณ ศจช.ดีเด่นระดับจังหวัด ประจำปี 2564 และค่าใช้จ่ายอื่น ๆ ที่เกี่ยวข้องกับการจัดกิจกรรมการประกวดศูนย์จัดการศัตรูพืชชุมชน

4.2 **พัฒนาศักยภาพการดำเนินงานศูนย์จัดการศัตรูพืชชุมชนและการให้บริการสมาชิกและเกษตรกร**

**1. จัดกระบวนการเรียนรู้ด้านการจัดการศัตรูพืชแก่สมาชิกศูนย์จัดการศัตรูพืชชุมชน**

สำนักงานเกษตรอำเภอ จัดกระบวนการเรียนรู้ด้านการจัดการศัตรูพืชแก่สมาชิก ศจช.
ศจช.ละ 30 ราย จำนวน 1 ครั้ง (ให้พิจารณา ศจช.ที่ยังไม่เคยได้รับการอบรมมาก่อนเป็นอันดับแรก หากไม่มี
ให้อยู่ในดุลยพินิจของกลุ่มอารักขาพืช) โดยหัวข้อการจัดกระบวนการเรียนรู้ควรมาจากความต้องการของ
กลุ่มเกษตรกร และหรือสภาพปัญหา ชนิดของศัตรูพืชที่พบการระบาดในพื้นที่

โดยมีเจ้าหน้าที่สำนักงานเกษตรจังหวัดให้คำปรึกษาแนะนำ

งบประมาณ (อำเภอดำเนินการ อำเภอละ 12,000 บาท) เพื่อเป็นค่าใช้จ่ายสำหรับ
การจัดกระบวนการเรียนรู้ ได้แก่ ค่าวัสดุ อุปกรณ์ ค่าอาหาร ค่าอาหารว่างและเครื่องดื่ม ค่าเบี้ยเลี้ยง ค่าพาหนะ
ค่าวิทยากร และค่าใช้จ่ายอื่น ๆ ที่เกี่ยวข้องกับการดำเนินการจัดกระบวนการเรียนรู้

**2. จัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่**

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ ร่วมกันจัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่ โดยคัดเลือกแปลงเรียนรู้ที่เหมาะสม และ
เกษตรกรเจ้าของแปลงที่มีความพร้อมในการร่วมกิจกรรม และดำเนินการศึกษาเรียนรู้อย่างต่อเนื่อง
จังหวัดละ 1 แปลง โดยไม่ควรซ้ำกับแปลงเรียนรู้ที่เคยดำเนินการแล้วในปีที่ผ่านๆมา โดย 1 จังหวัด
ต้องมีแปลงเปรียบเทียบ เช่น แปลงที่เกษตรกรปฏิบัติด้วยวิธีปัจจุบันของเกษตรกร หรือแปลงที่มีการใช้สารเคมี หรือแปลงที่อยู่ในพื้นที่เสี่ยงต่อการระบาดของศัตรูพืช เป็นต้น จำนวน 1 แปลง เพื่อใช้เปรียบเทียบผลการปฏิบัติกับแปลงเรียนรู้ (แปลงเรียนรู้ คือ แปลงที่ได้รับการจัดสรรงบประมาณให้ดำเนินการ)

การดำเนินกิจกรรมในแต่ละครั้งควรจัดให้มีการแลกเปลี่ยนประสบการณ์ เพื่อให้เกิด
การคิด วิเคราะห์ ศึกษา และร่วมกันทดลอง ตามแนวทางโรงเรียนเกษตรกร ระหว่างสมาชิก ศจช. และเกษตรกรในชุมชนที่สนใจ อย่างน้อยเดือนละ 2 ครั้ง ตลอดระยะเวลาการเพาะปลูก เพื่อให้เกษตรกรได้นำวิธีการปฏิบัติ
ที่ถูกต้อง เหมาะสมกับพื้นที่ไปใช้ในแปลงเกษตรของตนเอง ทั้งนี้ ขอให้บันทึกข้อมูลการดำเนินกิจกรรม
การจัดทำแปลงเรียนรู้ และแปลงเปรียบเทียบ ตั้งแต่เริ่มต้นฤดูกาลเพาะปลูกจนถึงการเก็บเกี่ยวผลผลิต
และรายงานผลให้กรมส่งเสริมการเกษตรทราบ เมื่อดำเนินการเสร็จสิ้นเรียบร้อยแล้ว

(รายละเอียดแนวทางการจัดทำแปลงเรียนรู้ และการรายงานผล กองส่งเสริมการอารักขาพืชและจัดการดินปุ๋ยจะดำเนินการแจ้งให้กับสำนักงานเกษตรจังหวัดทราบต่อไป)

งบประมาณ (จังหวัดดำเนินการ 15,000 บาท) เพื่อเป็นค่าใช้จ่ายสำหรับ
การจัดทำแปลงเรียนรู้ เช่น ค่าวัสดุ อุปกรณ์ ปัจจัยต่างๆ ที่ใช้ในแปลงเรียนรู้ ค่าจัดทำป้ายแปลง ค่าพาหนะ และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**๓. ดำเนินการแปลงติดตามสถานการณ์ศัตรูพืช**

3.1 สำรวจแปลงติดตามสถานการณ์ใน ศจช.และพื้นที่เสี่ยง

สำนักงานเกษตรจังหวัดร่วมกับสำนักงานเกษตรอำเภอ ดำเนินการคัดเลือกพื้นที่ดำเนินการที่มีความเหมาะสมเป็นแปลงตัวแทนในการสำรวจ และดำเนินการสำรวจติดตามสถานการณ์ศัตรูพืช ประกอบด้วย

(๑) แปลงติดตามสถานการณ์ศัตรูพืชของ ศจช. อำเภอๆ ละ ๒ ศจช.
ศจช.ละ ๑ แปลง รวม ๑๔ แปลง โดยคัดเลือกแปลงที่ดำเนินการปลูกพืชหลักหรือพืชรองขึ้นอยู่กับสถานการณ์การเพาะปลูกขณะนั้น และสำรวจสถานการณ์ศัตรูพืชทุกสัปดาห์ ตามแบบสำรวจและประเมินสถานการณ์
ที่กองส่งเสริมการอารักขาพืชและจัดการดินปุ๋ยกำหนด นำข้อมูลที่สำรวจได้มาวิเคราะห์สถานการณ์การระบาด
เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบแปลงติดตามสถานการณ์การระบาดศัตรูพืช
ของกองส่งเสริมการอารักขาพืชและจัดการดินปุ๋ย (https://forecast-ppsf.doae.go.th/) ทุกสัปดาห์
ตั้งแต่เริ่มปลูกจนถึงเก็บเกี่ยว

(๒) แปลงติดตามสถานการณ์ในกิจกรรมจุดเฝ้าระวังศัตรูพืช 13 ชนิดพืชเศรษฐกิจ
ที่สำคัญ(เป็นแปลงที่ไม่ซ้ำกับแปลงติดตามฯ ของ ศจช.) ในข้อ ๑ รวม 8 แปลง ซึ่งเป็นแปลงข้าวโพด
อำเภอละ 1 แปลง และแปลงกาแฟ ณ อำเภอขุนยวม จำนวน 1 แปลง ซึ่งกองส่งเสริมการอารักขาพืช
และจัดการดินปุ๋ยได้กำหนดชนิดพืชและจำนวนแปลงที่ต้องดำเนินการแต่ละจังหวัดตามพื้นที่ปลูก (รายละเอียดจำนวนแปลงติดตามฯ สามารถดูได้ในเว็บไซด์กองส่งเสริมการอารักขาพืชและจัดการดินปุ๋ย) โดยเลือกแปลงสำรวจที่เหมาะสมแต่ให้มีการกระจายตัวอย่างสม่ำเสมอในพื้นที่ ดำเนินการสำรวจทุกสัปดาห์ตามแบบสำรวจและประเมินสถานการณ์ที่กองส่งเสริมการอารักขาพืชและจัดการดินปุ๋ยกำหนด นำข้อมูลที่สำรวจได้มาวิเคราะห์สถานการณ์การระบาด เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบแปลงติดตามสถานการณ์การระบาดศัตรูพืชของกองส่งเสริมการอารักขาพืชและจัดการดินปุ๋ย (https://forecast-ppsf.doae.go.th/) ทุกสัปดาห์ตั้งแต่เริ่มปลูกจนถึงเก็บเกี่ยว

โดยหากจังหวัดมีความประสงค์ในการเปลี่ยนแปลงชนิดพืชให้แจ้งกรมส่งเสริมการเกษตรทราบ โดยการคัดเลือกพื้นที่จากคุณสมบัติต่อไปนี้

- พื้นที่ที่มีประวัติการระบาดของศัตรูพืช โดยพิจารณาพื้นที่ที่เคยเกิดการระบาด
ของศัตรูพืชในฤดูกาลที่ผ่านมา

- พื้นที่เสี่ยงต่อการระบาดของศัตรูพืช เช่น พื้นที่ใช้พันธุ์อ่อนแอ พื้นที่ใช้สารเคมี
อย่างต่อเนื่อง

- พื้นที่ไม่เคยเกิดการระบาดของศัตรูพืช

2.1 กำหนดขนาดพื้นที่ของแปลงติดตามสถานการณ์ศัตรูพืชที่เหมาะสมในเรื่องความถูกต้องสมบูรณ์ของข้อมูล เวลา และแรงงาน โดยเทียบกับขนาดแปลงที่เคยดำเนินการ คือ

- ข้าว (นาดำ นาหว่าน) ขนาดแปลงประมาณ 1 ไร่

- พืชผัก ไม้ดอกไม้ประดับ ขนาดแปลงประมาณ 1 งาน

- พืชไร่ ขนาดแปลงประมาณ 1 ไร่

- ไม้ผล ไม้ยืนต้น สำรวจ 10 ต้น ขนาดแปลงประมาณ 1 ไร่

กำหนดรูปแบบการสำรวจที่เหมาะสมกับชนิดพืชและวิธีการปลูก เพื่อสุ่มสำรวจศัตรูพืช ศัตรูธรรมชาติ และสภาพแวดล้อมในแปลง ซึ่งมีหลายรูปแบบ ทั้งนี้ควรมีการกระจายจุดสุ่มที่สม่ำเสมอครอบคลุมทั้งแปลง จากนั้นพิจารณาในเรื่องความถูกต้องสมบูรณ์ของข้อมูล เวลา และแรงงาน โดยเทียบกับรูปแบบ
ที่เคยดำเนินการ คือ การเดินแบบทแยงมุม การเดินแบบซิกแซก การเดินกระจายทั่วแปล การเดินสำหรับแปลง
ที่ยกร่อง กรณีไม้ผล สำรวจ 10 ต้น ต้นละ 4 ทิศ (ทิศละ 2 ยอด) รวมทั้งบริเวณกิ่ง/ลำต้นและรอบโคนต้น
การสำรวจแปลงยิ่งจำนวนจุดสำรวจมาก ความแม่นยำก็ยิ่งมีมากขึ้นด้วย และไม่จำเป็นต้องซ้ำจุดสำรวจเดิม
ในแต่ละสัปดาห์ (รายละเอียดตามคู่มือการสำรวจที่กรมส่งเสริมการเกษตรจัดสรรให้)

2.2 กำหนดจำนวนจุดสำรวจและจำนวนต้นพืชที่สำรวจในแต่ละจุด เพื่อสำรวจศัตรูพืชและศัตรูธรรมชาติ และข้อมูลที่เกี่ยวข้องในแปลงติดตามสถานการณ์ศัตรูพืช ซึ่งต้องดำเนินการปฏิบัติเป็นประจำทุกสัปดาห์ตลอดฤดูกาลปลูกพืช ข้อมูลที่ต้องสำรวจเพื่อการเก็บข้อมูลในแปลง เช่น ข้อมูลศัตรูพืชทุกระยะ
การเจริญตั้งแต่ระยะไข่ ตัวอ่อน และตัวเต็มวัย อาการผิดปกติต่าง ๆ ที่เกิดขึ้นกับต้นพืช ศัตรูธรรมชาติที่พบ และสภาพแวดล้อมในขณะนั้น เพื่อการติดตาม เฝ้าระวังศัตรูพืชไม่ให้เกิดการระบาดจนส่งผลกระทบต่อผลผลิต
ของเกษตรกร และเฝ้าระวังการเข้าทำลายของศัตรูพืชจากแหล่งอื่นที่อาจส่งผลกระทบต่อพื้นที่นั้น ๆ โดยพิจารณาความเหมาะสมระหว่างความถูกต้องสมบูรณ์ของข้อมูล เวลา และแรงงาน โดยเทียบกับรูปแบบที่เคยดำเนินการ คือ จุดสำรวจ 10 จุด ๆ ละ 10 ต้น เน้นให้กระจายครอบคลุมทั้งแปลง จากนั้นบันทึกข้อมูลจุดสำรวจ
ข้อมูลที่ต้องจดบันทึก ได้แก่ ข้อมูลศัตรูพืชทุกระยะการเจริญตั้งแต่ระยะไข่ ตัวอ่อน และตัวเต็มวัย อาการผิดปกติต่าง ๆ ที่เกิดขึ้นกับต้นพืช ศัตรูธรรมชาติที่พบ ซึ่งจะบันทึกข้อมูลทุกจุดสำรวจ สำหรับข้อมูลสภาพแวดล้อมบันทึกในภาพรวมของแปลงลงในแบบสำรวจ ทั้งนี้ กรมส่งเสริมการเกษตรจะดำเนินการจัดทำคู่มือประจำแปลง
เพื่อประกอบการสำรวจและติดตามสถานการณ์มอบให้ทุกแปลง

งบประมาณ (อำเภอดำเนินการ แปลงละ 500 บาท) เพื่อเป็นค่าใช้จ่ายสำหรับอุปกรณ์การสำรวจ เช่น อุปกรณ์การสำรวจ สวิงโฉบ กระดาษและดินสอ/ปากกา วัสดุสำหรับทำกับดักล่อแมลง หรืออื่น ๆ ที่เกี่ยวข้องกับการดำเนินกิจกรรม

**4. สนับสนุนการผลิตปัจจัยควบคุมศัตรูพืช**

สนับสนุนวัสดุผลิตปัจจัยควบคุมศัตรูพืชแก่ศูนย์จัดการศัตรูพืชชุมชน

สำนักงานเกษตรจังหวัด ร่วมกับสำนักงานเกษตรอำเภอ ดำเนินการจัดซื้อ จัดหาวัสดุอุปกรณ์ สำหรับใช้ในการควบคุมศัตรูพืช ได้แก่ เชื้อจุลินทรีย์ แมลงศัตรูธรรมชาติ สารสกัดธรรมชาติ และสารสังเคราะห์
อื่นๆที่จำเป็น สนับสนุนแก่ศูนย์จัดการศัตรูพืชชุมชน ทั้งนี้ การสนับสนุนวัสดุผลิตปัจจัยควบคุมศัตรูพืชทั้งชนิด และปริมาณ ขอให้พิจารณาตามความต้องการ ความเหมาะสมของ ศจช.โดยคำนึงถึงการใช้ประโยชน์อย่างคุ้มค่าเป็นหลักสำคัญ รวมถึงพิจารณาจำนวนวัสดุอุปกรณ์ที่มีอยู่เดิมแล้วของแต่ละ ศจช. โดยไม่จำเป็นต้องจัดซื้อ
จัดหาในชนิด และปริมาณที่เท่ากันทุก ศจช.

(รายละเอียดการรายงานผลการผลิตขยายฯ กองส่งเสริมการอารักขาพืชและจัดการดินปุ๋ย
จะดำเนินการแจ้งให้กับสำนักงานเกษตรจังหวัดทราบต่อไป)

งบประมาณ (จังหวัดดำเนินการ 36,500 บาท) เพื่อเป็นค่าใช้จ่ายสำหรับจัดซื้อ - จัดหาวัสดุ อุปกรณ์ และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**5. แผนปฏิบัติงาน**

| **ลำดับที่** | **ขั้นตอน / กิจกรรม** | **หน่วยนับ** | **ปริมาณงานรวม** | **แผนปฏิบัติงาน** |
| --- | --- | --- | --- | --- |
| **ต.ค.63** | **พ.ย.๖3** | **ธ.ค.๖3** | **ม.ค.๖4** | **ก.พ.๖4** | **มี.ค.๖4** | **เม.ย.๖4** | **พ.ค.๖4** | **มิ.ย.๖4** | **ก.ค.๖4** | **ส.ค.๖4** | **ก.ย.๖4** |
| **5** | **การพัฒนาเครือข่าย(ศูนย์จัดการศัตรูพืชชุมชน)** | **อำเภอ** | **๗** | **-** | **-** |  |  |  |  |  |  |  |  |  |  |
| **5.1** | **ขับเคลื่อนการพัฒนาศูนย์จัดการศัตรูพืชชุมชนและการเชื่อมโยงเครือข่าย** |  |  |  |  |  |  |  |  |  |  |  |  |  |  |
|  | 1) ประชุมเครือข่ายคณะกรรมการศูนย์จัดการศัตรูพืชชุมชน ระดับจังหวัด | ราย | 20 |  |  |  |  |  |  |  |  |  |  |  |  |
|  | 2) ประกวดศูนย์จัดการศัตรูพืชชุมชน | หน่วยงาน | 1 |  |  |  |  |  |  |  |  |  |  |  |  |
| **5.2** | **พัฒนาศักยภาพการดำเนินงานศูนย์จัดการศัตรูพืชชุมชนและการให้บริการสมาชิกและเกษตรกร** |  |  |  |  |  |  |  |  |  |  |  |  |  |  |
|  | ๑) จัดกระบวนการเรียนรู้แก่เกษตรกรด้านการจัดการศัตรูพืชให้กับสมาชิก ศจช.  | ศจช. | 14 |  |  |  |  |  |  |  |  |  |  |  |  |
|  | ๒) จัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่ | แปลง | 1 |  |  |  |  |  |  |  |  |  |  |  |  |
|  | ๓) ดำเนินการแปลงติดตามสถานการณ์ศัตรูพืช |  |  |  |  |  |  |  |  |  |  |  |  |  |  |
|  |  3.1) สำรวจแปลงติดตามสถานการณ์ใน ศจช. และพื้นที่เสี่ยง - แปลงติดตามสถานการณ์ศัตรูพืชของ ศจช. - แปลงติดตามสถานการณ์ ในกิจกรรมจุดเฝ้าระวัง ศัตรูพืช 13 ชนิดพืชเศรษฐกิจที่สำคัญ | แปลงแปลงแปลง | 22148 |  |  |  |  |  |  |  |  |  |  |  |  |
|  | 4) สนับสนุนวัสดุการผลิตปัจจัยควบคุมศัตรูพืช- สนับสนุนวัสดุผลิตปัจจัยควบคุมศัตรูพืชแก่ศูนย์จัดการศัตรูพืชชุมชน | จังหวัด | 1 |  |  |  |  |  |  |  |  |  |  |  |  |

**6.ผลผลิต ผลลัพธ์ ตัวชี้วัด**

**6.1 ผลผลิต (output)**

6.1.1 เกษตรกร จำนวน 420 ราย ได้รับการถ่ายทอดความรู้จาก ศจช.

6.1.2 จำนวน ศจช. ได้รับการพัฒนา จำนวน 14 ศูนย์

**6.2 ผลลัพธ์ (outcome)**

6.2.1 เกษตรกรไม่น้อยกว่าร้อยละ 75 ที่ได้รับการถ่ายทอดความรู้จาก ศจช. สามารถนำความรู้ไปปฏิบัติได้

6.2.2 เกษตรกรที่ได้รับการถ่ายทอดความรู้จาก ศจช. และเข้าสู่ระบบการผลิตแบบแปลงใหญ่ สามารถลดต้นทุนการผลิตได้ ไม่น้อยกว่าร้อยละ 5

**6.3 ตัวชี้วัด**

6.3.1 ศพก. และเครือข่าย ได้รับการพัฒนาให้มีความพร้อมในการให้บริการแก่เกษตรกร จำนวน 882 ศูนย์

6.3.2 เกษตรกรผู้นำที่ได้รับการถ่ายทอดความรู้จาก ศพก. และศูนย์เครือข่าย ไม่น้อยกว่า ร้อยละ 75 สามารถนำความรู้ไปปฏิบัติได้

**7.หน่วยงาน/ผู้รับผิดชอบ**

**7.1 กลุ่มอารักขาพืช สำนักงานเกษตรจังหวัดแม่ฮ่องสอน**

1) นายรัชพล สว่างทุกข์

ตำแหน่ง นักวิชาการส่งเสริมการเกษตรชำนาญการพิเศษ หัวหน้ากลุ่มอารักขาพืช

โทรศัพท์ 061-643-7881

2) นางสาวนฤมล พลคำมาก

ตำแหน่ง นักวิชาการส่งเสริมการเกษตรปฏิบัติการ

โทรศัพท์ 065-3152319

E-mail: naruemonn1991@gmail.com